CELEX: 32009R0051
Language: bg
Date: 2009-01-15 00:00:00
Title: Регламент (ЕО) № 51/2009 на Комисията от 15 януари 2009 година относно класирането на някои стоки в Комбинираната номенклатура

22.1.2009   
            
            
               BG
            
            
               Официален вестник на Европейския съюз
            
            
               L 17/17
            
         
      РЕГЛАМЕНТ (ЕО) № 51/2009 НА КОМИСИЯТА
   
   от 15 януари 2009 година
   относно класирането на някои стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури единно прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определи общи правила за тълкуване на Комбинираната номенклатура. Тези правила се прилагат също към всяка друга номенклатура, която изцяло или частично се основава на нея или която добавя допълнително подразделение към нея, и която е установена със специфични разпоредби на Общността, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, следва да бъдат класирани в Комбинираната номенклатура със съответния код по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да се прилага за период от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 януари 2009 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Правоъгълен ватиран артикул с приблизителни размери 260 cm × 240 cm, състоящ се от три слоя, като външните два слоя са изработени от памучна тъкан, а вътрешният слой представлява пълнеж от изкуствена вата. Горният слой има обшивка по ръба, широка приблизително 30 cm, в контрастен цвят. Слоевете са прикрепени един към друг с помощта на декоративен шев.
                  (покривка за легло)
                  (Вж. снимка № 645) (1)
                  
               
               
                  9404 90 90
               
               
                  Класирането се определя от Общите правила 1 и 6 за тълкуване на Комбинираната номенклатура, забележка 1, буква т) към раздел XI и описанието на кодове по КН 9404, 9404 90 и 9404 90 90.
                  Спални артикули и подобни артикули, пълнени с всякакви материали, следва да бъдат класирани в позиция 9404. Виж също Хармонизираната система (ХС), Обяснителни бележки към позиция 9404, параграф Б и алинея Б, точка 2, в които изрично се посочват юргани и покривки за легла.
                  Изключва се класиране в позиция 6304, тъй като раздел XI не обхваща спални артикули от глава 94 (вж. забележка 1, буква т) към раздел XI). Освен това от позиция 6304 се изключват артикули за обзавеждане от позиция 9404 като покривки за легла (вж. също Обяснителната бележка към ХС, позиция 6304, втори параграф).
                  Артикулът следва да бъде съответно класиран в код по КН 9404 90 90.
               
            
         
      
         (1)  Представената снимка е само за информация.